stanford-oval/wikipedia huggingface dataset:
เทวีในศาสนาฮินดู

ประติมากรรมของเทพธิดา พระลักษมี
ในศาสนาฮินดู เทวี (สันสกฤต: देवी) หมายถึง เทวดาผู้หญิง
ความเชื่อเรื่องเทวีปรากฏในพระเวท ซึ่งแต่งขึ้นราวสหัสวรรษที่ 2 ก่อนคริสต์ศักราช แต่ไม่ค่อยมีบทบาทนัก ส่วนเทวีสำคัญ เช่น พระลักษมี พระปารวตี พระทุรคา พระสรัสวดี พระแม่กาลี เพิ่งเป็นที่นิยมนับถือในสมัยหลัง โดยมีคัมภีร์ปุราณะต่าง ๆ เป็นแหล่งเผยแพร่ตำนานเกี่ยวกับเทวีเหล่านี้ คัมภีร์ที่สำคัญคือ เทวีมาหาตยะ ซึ่งระบุว่าเทวีเป็นอันติมสัจจะและพลังงานสูงสุด แนวคิดนี้ก่อให้เกิดลัทธิศักติ และมีบทบาทสำคัญในลัทธิไศวะด้วย
แนวคิดและความเคารพต่อเทพธิดาปรากฏในพระเวท ซึ่งประกอบด้วยประมาณสหัสวรรษที่ 2 ก่อนคริสตศักราช อย่างไรก็ตาม พวกเขาไม่ได้มีบทบาทสำคัญในยุคนั้น เทพธิดาเช่น พระทุรคา, พระกาลี, พระลักษมี, พระปารวตี, พระแม่ราธา, พระสุรัสวดี และ นางสีดา ได้รับการเคารพนับถืออย่างต่อเนื่องในยุคสมัยใหม่ ในยุคกลาง ปุราณะเป็นพยานถึงการขยายตัวครั้งใหญ่ในตำนานและวรรณกรรมที่เกี่ยวข้องกับ เทวีซึ่งมีข้อความเช่น เทวีมหาตมยา ซึ่งเธอปรากฏเป็นความจริงขั้นสูงสุดและพลังสูงสุด เธอได้สร้างแรงบันดาลใจให้กับประเพณี ลัทธิศักติของศาสนาฮินดู นอกจากนี้ เทวียังถูกมองว่าเป็นศูนย์กลางในประเพณีฮินดูของลัทธิศักติและลัทธิไศวะ
เดแน็ช เบริงคีย์

| เดแน็ช เบริงคีย์ |
| --- | --- |


นายกรัฐมนตรีฮังการี คนที่ 21
ดำรงตำแหน่ง 11 มกราคม – 21 มีนาคม ค.ศ. 1919
ก่อนหน้า: มิฮาย กาโรยี
ถัดไป: ซานโดร์ กอร์บอยี
 
ข้อมูลส่วนบุคคล
เกิด: 17 ตุลาคม ค.ศ. 1871(1871-10-17) ชูซ จักรวรรดิออสเตรีย-ฮังการี (ปัจจุบันอยู่ในประเทศสโลวาเกีย)
เสียชีวิต: 25 มิถุนายน ค.ศ. 1944(1944-06-25) (72 ปี) บูดาเปสต์ ราชอาณาจักรฮังการี
เชื้อชาติ: ฮังการี
พรรคการเมือง: PRP (พรรคมูลวิวัตพลเรือน)
คู่สมรส: แอร์เชแบ็ต ซอโบ
บุตร: เบ-ลอ เดแน็ช เจอเซอ

เดแน็ช เบริงคีย์ (ฮังการี: Berinkey Dénes; 17 ตุลาคม ค.ศ. 1871 – 25 มิถุนายน ค.ศ. 1944) เป็นนักกฎหมายและนักการเมืองชาวฮังการี ผู้ซึ่งดำรงตำแหน่งนายกรัฐมนตรีฮังการีคนที่ 21 ในสมัยการปกครองของมิฮาย กาโรยี เป็นระสะเวลาเพียงสองเดือนใน ค.ศ. 1919
เมื่อวันที่ 20 มีนาคม ค.ศ. 1919 ผู้แทนฝรั่งเศสยื่นบันทึกวิกซ์ให้กองทัพฮังการีถอนกำลังกลับเข้าไปที่ดินแดนส่วนในมากขึ้น โดยมีการเข้าใจว่าเขตแดนทางทหารจะเป็นเส้นพรมแดนใหม่ เบริงคีย์ไม่เต็มใจที่จะยอมรับบันทึกดังกล่าว เนื่องจากจะส่งผลกระทบต่อบูรณภาพแห่งดินแดนของประเทศ แต่เขาก็ไม่สามารถที่จะปฏิเสธได้และคณะรัฐมนตรีของเขาลาออก
แหล่งข้อมูลอื่น

Magyar Életrajzi Lexikon (ในภาษาฮังการี)
Karl-Heinz Gräfe: Von der Asternrevolution zur Räterepublik. Ungarn 1918/19, in: UTOPIE kreativ, Oktober 2004, S. 885–900 (ในภาษาเยอรมัน)
Die Argumente der Gewalt (Ungarn 1918/19) (ในภาษาเยอรมัน)
| ด ค กนายกรัฐมนตรีฮังการี |
| --- | --- | --- |
 List  by length of term  graphical  records 
| การปฏิวัติ 1848 |  Batthyány  (Récsey)  โกชุต  Szemere  |  |
| ราชอาณาจักร (1867–1918) |  อ็อนดราชี  Lónyay  Szlávy  Bittó  Wenckheim  K. Tisza  Szapáry  Wekerle  Bánffy  Széll  Khuen-Héderváry  ไอ. ติซอ  Fejérváry  Wekerle  Khuen-Héderváry  Lukács  ไอ. ติซอ  Esterházy  Wekerle  Hadik  |  |
| สาธารณรัฐที่ 1 |  เอ็ม. กาโรยี  เบริงคีย์  |  |
| สาธารณรัฐโซเวียต |  กอร์บอยี  ไพเดิล opposed by G. Károlyi  Pattantyús-Ábrahám  |  |
| สาธารณรัฐ (1919–20) |  ฟรีดริช  ฮูซาร์  |  |
| ราชอาณาจักร (1920–1946) |  Simonyi-Semadam  Teleki  Bethlen  G. Károlyi  Gömbös  Darányi  Imrédy  Teleki  Keresztes-Fischer  Bárdossy  Keresztes-Fischer  Kállay  Sztójay  Lakatos  ซาลอชี  Miklós  Tildy  |  |
| สาธารณรัฐที่ 2 |  ราโกชี  F. Nagy  ราโกชี  Dinnyés  Dobi  |  |
| สาธารณรัฐประชาชน |  Dobi  ราโกชี  ไอ. นอจ  Hegedüs  ไอ. นอจ  กาดาร์  Münnich  กาดาร์  Kállai  Fock  Lázár  Grósz  Németh  |  |
| สาธารณรัฐที่ 3 |  Németh  Antall  Boross  โฮร์น  โอร์บาน  Medgyessy  Gyurcsány  Bajnai  โอร์บาน  |  |
ตัวเอียง หมายถึง ผู้รักษาการ
เทศมณฑลเว็สต์ฟ็อล

เว็สต์ฟ็อล (นอร์เวย์: Vestfold) เป็นเทศมณฑลของนอร์เวย์ที่มีพรมแดนติดกับเทศมณฑลบึสเกอรือและเทศมณฑลเทเลมาร์ก มีประชากรร้อยละ 4.7 ของประชากรทั้งหมดของประเทศ มีความหนาแน่นของประชากรเป็นอันดับที่ 3 ของประเทศ คือ 108 คนต่อตารางกิโลเมตร ศูนย์กลางการบริหารอยู่ที่เทินส์แบร์ซึ่งเป็นแหล่งการค้าที่ใหญ่ที่สุดในเทศมณฑล ขณะที่ Sandefjord เป็นเขตเทศบาลที่ใหญ่ที่สุดตามจำนวนประชากร เทศมณฑลเว็สต์ฟ็อลได้ตกลงกับเทศมณฑลเทเลอมาร์กใน พ.ศ. 2560 ว่าจะรวมกันเป็นเทศมณฑลเว็สต์ฟ็อลและเทเลอมาร์กใน พ.ศ. 2563
เทศมณฑลรูกาลัน

| Rogaland fylke |
| --- | --- |
เทศมณฑล
Obrestad Lighthouse ในธันวาคม 2009
   ธง ตราอาร์ม
Rogaland within Norway
พิกัด: 59°N 06°E﻿ / ﻿59°N 6°E﻿ / 59; 6
ประเทศ:  นอร์เวย์
ภูมิภาค: Vestlandet
County ID: NO-11
ศูนย์กลางการปกครอง: สตาวังเงร์
การปกครอง
 • County mayor: Solveig Ege Tengesdal    Christian Democratic Party    (2015–present)
พื้นที่
 • ทั้งหมด: 9,378 ตร.กม. (3,621 ตร.ไมล์)
 • พื้นดิน: 8,590 ตร.กม. (3,320 ตร.ไมล์)
อันดับพื้นที่: แม่แบบ:No.13 in Norway, 2.82% of Norway's land area
ประชากร (2016)
 • ทั้งหมด: 470,175 คน
 • อันดับ: 4 (9.02% of country)
 • ความหนาแน่น: 50 คน/ตร.กม. (130 คน/ตร.ไมล์)
 • Change (10 years): 18.3 %
เดมะนิม: Rogalending
เขตเวลา: UTC+01 (CET)
 • ฤดูร้อน  (เวลาออมแสง): UTC+02 (CEST)
Official language form: Neutral
Income (per capita): (€20,000) 155,000 NOK
GDP (per capita): (€34,000) 267,000 NOK (2008)
GDP national rank: 4 (6.63% of country)
เว็บไซต์: www.rogfk.no
Data from Statistics Norway
เทศมณฑลรูกาลัน (นอร์เวย์: Rogaland fylke) เป็นเทศมณฑลในนอร์เวย์ตะวันตกที่มีพรมแดนติดกับเทศมณฑล Hordaland, Telemark, Aust-Agder และ Vest-Agder รูกาลันเป็นศูนย์กลางของอุตสาหกรรมปิโตรเลียมของนอร์เวย์ ในปี 2016 รูกาลันมีอัตราการว่างงาน 4.9% ซึ่งสูงที่สุดในนอร์เวย์ ในปี 2015 รูกาลันมีอัตราการเจริญพันธุ์ 1.78 คนต่อผู้หญิงซึ่งสูงที่สุดในประเทศ
เครื่องอิสริยาภรณ์ฮังการี

ตารางข้างล่างนี้แสดง รายชื่อเครื่องอิสริยาภรณ์ฮังการี โดย ประธานาธิบดีฮังการี ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
เครื่องอิสริยาภรณ์

| อิสริยาภรณ์ | ชั้นมหากางเขน | ชั้นนายกอง | ชั้นอัศวิน | รายละเอียด | สถาปนา |
| --- | --- | --- | --- | --- | --- |
| เครื่องราชอิสริยาภรณ์นักบุญสเทเฟน (ฮังการี: Szent István rend) |  |  |  | เครื่องอิสริยาภรณ์สูงสุดของฮังการี สำหรับทหาร และ พลเรือน. | ค.ศ. 1764-1918, ค.ศ. 1938-1946, รื้อฟื้นอิสริยาภรณ์ ค.ศ. 2011 |

| อิสริยาภรณ์ | ชั้นสังวาล | ชั้นมหากางเขน | ชั้นนายทัพ | ชั้นนายกอง | ชั้นเจ้าพนักงาน | ชั้นอัศวิน | รายละเอียด | สถาปนา |
| --- | --- | --- | --- | --- | --- | --- | --- | --- |
| เครื่องอิสริยาภรณ์กิตติคุณแห่งสาธารณรัฐฮังการี (ฮังการี: Magyar Érdemrend) |  |  |  |  |  |  | อิสริยาภรณ์พลเรือน. | ค.ศ. 1991 |
| เครื่องอิสริยาภรณ์กิตติคุณแห่งสาธารณรัฐฮังการี (ฮังการี: Magyar Érdemrend) | ไม่มีชั้นสังวาล |  |  |  |  |  | อิสริยาภรณ์ทหาร. | ค.ศ. 1991 |

| อิสริยาภรณ์ | กางเขนทอง | กางเขนเงิน | กางเขนทองแดง | รายละเอียด | สถาปนา |
| --- | --- | --- | --- | --- | --- |
| เครื่องอิสริยาภรณ์กิตติคุณแห่งสาธารณรัฐฮังการี  |  |  |  | อิสริยาภรณ์พลเรือน. | ค.ศ. 1991 |
| เครื่องอิสริยาภรณ์กิตติคุณแห่งสาธารณรัฐฮังการี  |  |  |  | อิสริยาภรณ์ทหาร. | ค.ศ. 1991 |
รางวัลประธานาธิบดี

| รางวัล | สำหรับผู้ที่มีชีวิตอยู่ | Posthumous | รายละเอียด | สถาปนา |
| --- | --- | --- | --- | --- |
| เหรียญรำลึกการปฏิวัติฮังการี ค.ศ. 1956 |  |  | ผู้เข้าร่วม หรือ มีส่วนเกี่ยวข้องในเหตุการณ์ การปฏิวัติฮังการี ค.ศ. 1956 | ค.ศ. 1991 |
ดูเพิ่ม

ประวัติศาสตร์ฮังการี
รายชื่อเครื่องอิสริยาภรณ์ทหาร
แหล่งข้อมูลอื่น

State Decorations , Office of the President of the Republic of Hungary
Hungary: Order of Merit of the Hungarian Republic (Civilian), Medals of the World
1991 XXXI law enacting the order and cross of merit
2011 CCII law (on the use of Hungary's coat of arms and flag, as well as awards) from njt.hu
แม่แบบ:ประเทศฮังการี
แม่แบบ:อิสริยาภรณ์ฮังการี
เซไค อัคซาคาลเลอ

| เซไค อัคซาคาลเลอ |
| --- | --- |
เกิด: ค.ศ. 1962 เอร์ซูรุม ประเทศตุรกี
รับใช้:  ตุรกี
แผนก/สังกัด: กองกำลังพิเศษ
ประจำการ: ค.ศ. 1984–ปัจจุบัน
ชั้นยศ: คอร์เกเนรัล
บังคับบัญชา: กองกำลังพิเศษ
การยุทธ์: การมีส่วนร่วมของตุรกีในสงครามกลางเมืองซีเรีย ปฏิบัติการโล่ยูเฟรทีส การรุกดาบิค ค.ศ. 2016  ยุทธการที่อัล-บับ ความพยายามรัฐประหารในประเทศตุรกี ค.ศ. 2016
พลโท เซไค อัคซาคาลเลอ (ตุรกี: Zekai Aksakallı; ค.ศ. 1962, เอร์ซูรุม) เป็นผู้บัญชาการกองกำลังพิเศษชาวตุรกี เขาสำเร็จการศึกษาจากวิทยาลัยการทหารตุรกี
ประวัติ

เกิดที่เอร์ซูรุม ซึ่งเซไค อัคซาคาลเลอ เป็นบิดาของเด็กสองคน เมื่ออายุ 17 ปีเขาเข้าเรียนที่เอร์ซูรุมไฮสกูลและเขาเป็นตัวแทนของตุรกีในการแข่งขันชิงแชมป์ครอสคันทรีไฮสกูลในประเทศออสเตรียเป็นเวลาหลายปีและได้อันดับที่ 27 จากนักกีฬา 397 คน นายพลอัคซาคาลเลอเคยดำรงตำแหน่งผู้บัญชาการกองกำลังพิเศษมาตั้งแต่ปี ค.ศ. 2013 อัคซาคาลเลอมีบทบาทสำคัญร่วมกับจ่าสิบเอก อือเมอร์ ฮาลิสเดเมอร์ ซึ่งเป็นเจ้าหน้าที่จ่าของเขาในการป้องกันความพยายามรัฐประหารในประเทศตุรกี ค.ศ. 2016 อันเป็นผลมาจากความสำเร็จของเขา เขาได้รับการเลื่อนยศเป็นพลโทในการประชุมยัสเมื่อวันที่ 28 กรกฎาคม ค.ศ. 2016 ผู้บัญชาการกองกำลังพิเศษกองเสนาธิการ พลตรี เซไค อัคซาคาลเลอ เป็นผู้ตอบโต้องค์การก่อการร้ายเฟทูลลาห์เจอ (FETO) โดยกล่าวว่า "ผู้ก่อการร้ายจะไม่ประสบความสำเร็จ" ซึ่งทำให้เกิดความสนใจในความเห็นส่วนใหญ่ของประชาชนชาวตุรกี เซไค อัคซาคาลเลอ สามารถพูดภาษาอังกฤษ เขาเป็นเจ้าหน้าที่ของกองทัพตุรกีตั้งแต่ปี ค.ศ. 1984
ยศ

| ปี | ยศนายพล | ยศนายพล | หน้าที่ |
| --- | --- | --- | --- |
| ค.ศ. 2009 |  | พลจัตวา | หน่วยกองกำลังพิเศษ 1 |
| ค.ศ. 2013 |  | พลตรี | ผู้บัญชาการกองกำลังพิเศษ |
| ค.ศ. 2016 |  | พลโท | ผู้บัญชาการกองกำลังที่ 2 หน่วยกองกำลังพิเศษ |
เซมุน

| เซมุน Земун |
| --- | --- |
แขวงในกรุงเบลเกรด
Zemun
ทิวทัศน์ชุมชนเก่าแก่ของเซมุนซึ่งหันเข้าหาแม่น้ำดานูบ
   ธง ตราอาร์ม
ตำแหน่งของแขงเซมุนในเขตปกครองพิเศษเบลเกรด
ประเทศ:  เซอร์เบีย
พื้นที่
 • เขตเมือง: 154 ตร.กม. (59 ตร.ไมล์)
ประชากร
 • แขวงในกรุงเบลเกรด: 168,170 คน
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
ป้ายทะเบียนรถยนต์: BG
เซมุน (อังกฤษ: Zemun; เซอร์เบีย: Земун) เป็นแขวงย่อย 1 ในทั้งหมด 17 แขวงซึ่งประกอบกันเข้าเป็นเขตปกครองพิเศษใต้อำนาจการปกครองของกรุงเบลเกรด โดยอยู่ทางทิศตะวันตกของใจกลางกรุงเบลเกรดข้ามแม่น้ำซาวาไปทางฝั่งซ้ายและมีแม่น้ำดานูบเป็นเส้นแบ่งเขตของแขวงเซมุนออกจากแขวงปาลิลูลาทางทิศตะวันออกเฉียงเหนือ
แต่เดิมมา ประวัติศาสตร์ของเซมุนนั้นเป็นเมืองซึ่งแยกออกจากเบลเกรดโดยสิ้นเชิง เคยเป็นเมืองชายแดนระหว่างรัฐมาหลายยุค โดยเฉพาะความสำคัญที่สุดของเซมุนในหน้าประวัติศาสตร์คือช่วงตั้งแต่หลังสนธิสัญญาเบลเกรดในปี ค.ศ. 1739 ซึ่งเซมุนได้กลายเป็นส่วนหนึ่งของอาณาจักรฮับส์บูร์กในขณะที่เบลเกรดยังอยู่กับอาณาจักรออตโตมันและอยู่ภายใต้ราชอาณาจักรโครเอเชีย-สลาโวเนียในออสเตรีย-ฮังการีจวบจนจบสงครามโลกครั้งที่ 1จึงได้มารวมอยู่กับฝั่งเซอร์เบียและกลายเป็นส่วนหนึ่งของกรุงเบลเกรดในปี ค.ศ. 1934
เซมุน เป็น 1 ใน 3 แขวงของเขตปกครองพิเศษเบลเกรดซึ่งอยู่ในภูมิภาคย่อย'''เซเรม'''(เซอร์เบีย: Срем) ที่เป็นส่วนหนึ่งของวอยโวดีนาอันเป็นภูมิภาคหลักทางภาคเหนือของเซอร์เบีย
ภูมิศาสตร์

ที่ตั้งของเซมุนนั้น ก่อนจะมีการขยายเขตนอวี เบลเกรดเชื่อมเซมุนกับกรุงเบลเกรดเข้าด้วยกัน เคยอยู่ในตำแหน่งเหนือไปทางต้นแม่น้ำดานูบจากคาเลเมกดันประมาณ 3-4 กิโลเมตร โดยมีที่ลุ่มหนองน้ำคั่นขวางจากริมฝั่งแม่น้ำซาวาที่เป็นเส้นกั้นจากเบลเกรดซึ่งอยู่อีกฝั่งหนึ่ง
อาณาเขตของแขวงเซมุนล้อมรอบไปด้วย แขวงปาลิลูลา(ทิศตะวันออกเฉียงเหนือ) แขวงสตารี กราด(ทิศตะวันออก) แขวงนอวี เบลเกรด(ทิศใต้) และ แขวงซูร์ชิน(ทิศตะวันตกเฉียงใต้)
พื้นที่ส่วนใหญ่ของแขวงเซมุนเป็นที่ราบเช่นเดียวกับพื้นที่ส่วนใหญ่ของภูมิภาคย่อยเซเรม จะมีก็เพียงแต่เนินเล็กสามเนินในบริเวณเขตเมืองเก่าดั้งเดิมคือ เนินกราดอซ(อังกฤษ: Gardoš Hill) เนินชูกอวัทส์(อังกฤษ: Ćukovac Hill) และ เนินคัลวารียา(อังกฤษ: Kalvarija Hill) ตัวชุมชนดั้งเดิมของเซมุนอยู่ทางตะวันออกเฉียงใต้สุดของเซเรม ส่วนไกลออกไปทางทิศตะวันตกเฉียงเหนือของแขวงนั้นไม่ค่อยมีชุมชนที่มีประชากรอาศัยอยู่หนาแน่นนักเป็นพื้นที่ราบลุ่มซึ่งติดต่อกับเมืองสตารา ปซอวาของภูมิภาคหลักวอยโวดีนา (บางข้อมูลก็ไม่นับว่าเซมุนเป็นส่วนหนึ่งวอยโวดีนาหากนับตามการแบ่งการปกครองเนื่องจากถือเป็นพื้นที่ใต้การปกครองของเบลกราด มิใช่นอวี่ ซาดซึ่งมีฐานะเป็นเมืองหลวงของจังหวัดปกครองตนเองวอยโวดีนา)
ประวัติศาสตร์

พื้นที่บริเวณตัวเมืองเซมุนปัจจุบันนั้นมีการตั้งรกรากมาตั้งแต่สมัยก่อนคริสตกาล โดยมีบันทึกครั้งแรกเกี่ยวกับการตั้งถิ่นฐานของชาวเคลต์กลุ่ม Scordisci ซึ่งต่อมาได้ถูกอาณาจัดรโรมันเอาชนะในสงครามขยายดินแดนและกลายเป็นส่วนหนึ่งของโรมันในที่สุด โดยชื่อชุมชนที่ถูกบันทึกไว้เป็นครั้งแรกคือเทารุนุม(อังกฤษ: Taurunum) โดยในยุคสมัยนั้นเมืองซินกิดุนุม (เขตเมืองเก่าของกรุงเบลเกรดในปัจจุบัน) มีฐานะเป็นป้อมปราการหลักแห่งหนึ่งของโรมันในภูมิภาคแพนโนเนียน ส่วนเทารุนุมนั้นก็เป็นที่ประจำการของกองเรือโรมันที่ทำการลาดตระเวนแม่น้ำดานูบใต้การบัญชาของกองทหารโรมันที่ประจำการที่ซินกิดุนุม
ในกาลต่อมา ครั้นเกิดการรุกรานยุโรปครั้งใหญ่ของกลุ่มชาวฮันในช่วงปี ค.ศ. 441 เทารุนุมและซินกิดุนุมต่างก็ถูกทำลายเสียหายจนสิ้นสภาพเมืองปราการที่เจริญใหญ่โตของโรมัน ขณะที่ช่วงปี ค.ศ. 500 กว่าๆเป็นต้นไป ทางซินกิดุนุมจะถูกทางโรมันเอากลับคืนไปแล้วเริ่มก่อสร้างเพื่อฟื้นสภาพเมือง เทารุนุมที่อยู่อีกฝั่งของแม่น้ำซาวานั้นต้องผจญกับการต่อสู้แย่งชิงดินแดนของชนกลุ่มต่างๆ ทั้ง ชาวแฟรงก์ ออสโตรกอท ลอมบาร์ด อาวาร์ เป็นเวลานับหลายร้อยปี ก่อนที่จะถูกรวมเข้าเป็นส่วนหนึ่งของราชอาณาจักรฮังการีเป็นครั้งแรกตั้งแต่ปลายคริสต์ศตวรรษที่ 9 แต่กระนั้นภูมิภาคนี้ก็ยังเป็นสมรภูมิสามฝ่ายระหว่างราชอาณาจักรฮังการี อาณาจักรบัลกาเรีย และ อาณาจักรไบแซนไทน์ ที่ช่วงชิงการมีอิทธิพลในทั้งเซมลิน(บัลแกเรีย: Земльн; อังกฤษ: Zemlyn)(ชื่อในเวลานั้นของเซมุน) และเบลกราด(ชื่อภาษาสลาฟอันเป็นที่มาของชื่อเบลเกรด)
ปี ค.ศ. 1096 เชมลินได้ถูกบันทึกไว้ในประวัติศาสตร์ยุโรปอีกครั้งเมื่อกองทัพชาวบ้านและชาวนาจากฝรั่งเศสและเยอรมันที่ออกเดินทางมาเองภายใต้การนำของ Peter the Hermit ซึ่งเรียกกันว่า People's Crusade เพื่อจะไปร่วมรบในสงครามครูเสดครั้งที่ 1 ได้เดินทางมาถึงเซมลินโดยได้รับการอนุญาตจากกษัตริย์ของฮังการีให้ผ่านดินแดนเข้ามาได้ก่อนเข้าสู่เขตแดนของไบแซนไทน์เพื่อเดินทางต่อไป ทว่าเมื่อเดินทางมาถึง กลุ่มชาวบ้านซึ่งไม่มีระเบียบวินัยเยี่ยงทหารและขาดการควบคุมได้ไปก่อความวุ่นวายขึ้นในตลาดของเมืองและถูกทหารฮังการีซึ่งประจำการอยู่ในเมืองจับกุมและยึดอาวุธ จึงเกิดความเข้าใจผิดขึ้นและนำไปสู่การจลาจลโดยฝั่งชาวบ้านที่จะรบในสงครามครูเสดได้ทำการเผาเมืองเซมลินและฆ่าชาวเมืองและทหารไปเป็นจำนวนมากก่อนจะหลบหนีกองทัพของฮังการีที่ยกกำลังตามมาเพื่อจัดการ โดยหนีข้ามแม่น้ำซาวาไปยังเบลกราดและก่อเหตุในลักษณะเดิมอีกครั้ง จากเหตุที่เกิดขึ้นทำให้ในบันทึกเกี่ยวกับการเดินทางโดยกลุ่มชาวบ้านนั้นขนานนามเรียกเซมลินว่า เมืองแห่งความชั่วร้าย (อังกฤษ: Malevilla)
วัฒนธรรม > สถาปัตยกรรม

เนื่องจากประวัติศาสตร์ของเซมุนซึ่งผูกพันกับชาวฮังการีมายาวนาน ทำให้สถาปัตยกรรมในเซมุนค่อนข้างจะแตกต่างจากเขตเมืองเก่าของเบลเกรด โบสถ์ในแขวงเซมุนจะมีจุดเด่นที่เป็นสถาปัตยกรรมแบบบาโรคเหมือนโบสถ์ในนิกายคาทอลิกมากกว่าสถาปัตยกรรมแบบโบสถ์ออร์โธดอกซ์ทั่วไป
หนึ่งในสถาปัตยกรรมที่โดดเด่นที่สุดของเซมุนคือ หอคอยกราดอซ (อังกฤษ: Gardoš Tower) เป็นสิ่งก่อสร้างที่มีความสูงมากที่สุดในเขตชุมชนเก่าของเซมุน สร้างอยู่ตรงเนินกราดอซซึ่งเป็นที่มาของชื่อหอคอยในปี ค.ศ. 1896 ในวาระฉลองครบรอบนึ่งพันปีของการกำเนิดอาณาจักรฮังการีขึ้นมาในยุโรป โดยมีการสร้างทั้งหมด 5 แห่งแต่ในปัจจุบันนี้เหลืออยู่เพียง 2 แห่ง คือหอคอยที่กรุงบูดาเปสต์กับเซมุน
ภาพถ่ายทางอากาศ แขวงเซมุนอยู่ทางด้านขวาตรงข้ามฝั่งแม่น้ำจากสตารี กราด
ภาพงานศิลปะกล่าวถึง People's Crusade ในช่วงการเดินทางระหว่างเซมุนกับเบลเกรด
หอคอยกราดอซ ซึ่งเป็นหอคอยสร้างขึ้นเพื่อฉลองวาระครบรอบหนึ่งพันปีของการก่อตั้งราชอาณาจักรฮังการี
เซร์ฆิโอ บุสเกตส์

| 0 | 1 | 2 | 3 |
| --- | --- | --- | --- |
 บุสเกตส์ขณะเล่นให้แก่สเปนในปี 2015
ข้อมูลส่วนตัว
ชื่อเต็ม:  เซร์ฆิโอ บุสเกตส์ บูร์โกส
วันเกิด:   (1988-07-16) 16 กรกฎาคม ค.ศ. 1988 (36 ปี)
สถานที่เกิด:  ซาบาเด็ลย์ สเปน
ส่วนสูง:  1.89 เมตร (6 ฟุต 2 นิ้ว)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  อินเตอร์ไมแอมี
หมายเลข:  5
สโมสรเยาวชน
1995–1996:  บาเดีย
1996–1999:  บาร์บาราอันดาลูซิอา
1999–2003:  แยย์ดา
2003–2005:  ฌาบักตาร์ราซา
2005–2007:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 2007–2008 |  บาร์เซโลนา เบ |  25 |  (2) |
| 2008–2023 |  บาร์เซโลนา |  430 |  (30) |
| 2023– |  อินเตอร์ไมแอมี |  29 |  (1) |
ทีมชาติ
| 2008–2009 |  สเปน อายุไม่เกิน 21 ปี |  3 |  (1) |
| 2009–2022 |  สเปน |  143 |  (2) |
| 2008–2016 |  กาตาลุญญา |  8 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 03:29, 16 มิถุนายน 2024 (UTC)
เซร์ฆิโอ บุสเกตส์ บูร์โกส (สเปน: Sergio Busquets Burgos) หรือ แซร์ฌี (กาตาลา: Sergi; เกิดวันที่ 16 กรกฎาคม ค.ศ. 1988) เป็นนักฟุตบอลชาวสเปน เคยเล่นให้กับบาร์เซโลน่าและทีมชาติสเปนในตำแหน่งกองกลางตัวรับ ปัจจุบันเขาเล่นให้แก่อินเตอร์ไมแอมี เขาเป็นลูกชายของการ์เลส บุสเกตส์ อดีตผู้รักษาประตูของทีมในคริสต์ทศวรรษ 90
ผลงานระดับสโมสร

ในฤดูกาล 2003-04 เขาได้ร่วมทีมเยาวชนของบาร์เซโลนา โดยยิงไป 7 ประตูจากการลงเล่น 26 นัดในลีกฤดูกาล 2006-07 ต่อมาในฤดูกาล 2007-08 เขาได้เลื่อนขึ้นไปเล่นให้กับทีมชุดบี และในฤดูกาลนี้เขาได้เลื่อนขึ้นไปเล่นให้กับทีมในศึกดิวิชัน 2 ระดับ 3 โดยยิงไป 2 ประตูจากการลงเล่นไปทั้งหมด 23 นัด และในฤดูกาลนี้เขาก็ได้เปิดตัวให้กับทีมชุดใหญ่ในศึกบอลถ้วยของแคว้นกาตาลุญญา โดยในวันที่ 13 กันยายน ค.ศ. 2008 เขาได้ลงเล่นลาลิกา นัดแรกในนัดที่ทีมเสมอกับทีมราซินเดซันตันเดร์ไป 1-1 โดยในตำแหน่งของเขามีผู้เล่นระดับโลกอย่างยาย่า ตูเร และเซดู แกตา และระหว่างเกมยูฟ่าแชมเปียนส์ลีกที่เจอกับเอฟซีบาเซิลและบาร์เซโลนาชนะไป 5-0 เขาเป็นผู้ยิงประตูที่ 2 และในเดือนธันวาคมปีเดียวกัน ในนัดที่บาร์เซโลนาแพ้ชัคเตอร์โดเนตสค์ (ทีมจากประเทศยูเครน) ไป 2-3 เขาเป็นคนยิงประตูที่ 2 และในวันที่ 22 เดือนเดียวกัน เขาได้ต่อสัญญากับทางสโมสรไปอีก 5 ปีโดยสัญญามีไปถึง ค.ศ. 2013 และทางสโมสรได้ตั้งราคาของเขาไว้ที่ 80 ล้านยูโร
ผลงานระดับทีมชาติ

วันที่ 11 ตุลาคม ค.ศ. 2008 เขาลงเล่นนัดแรกให้กับทีมชาติสเปนในรอบเพลย์ออฟศึกชิงแชมป์แห่งชาติยุโรปรุ่นอายุต่ำกว่า 21 ปี ในนัดที่เจอกับทีมชาติสวิตเซอร์แลนด์ วันที่ 6 กุมภาพันธ์ ปีนี้เขาถูกเรียกตัวติดทีมชาติสเปนชุดใหญ่ในนัดที่เจอกับทีมชาติอังกฤษเมื่อวันที่ 11 กุมภาพันธ์ ที่ผ่านมา
มังคุด

| มังคุด |
| --- | --- |

ผลมังคุด

การจำแนกชั้นทางวิทยาศาสตร์
อาณาจักร:: พืช
หมวด:: พืชดอก
ชั้น:: พืชใบเลี้ยงคู่
อันดับ:: โนรา
วงศ์:: มังคุด
สกุล:: มังคุด
สปีชีส์:: G.  mangostana
ชื่อทวินาม
Garcinia mangostana L.

มังคุด (ชื่อวิทยาศาสตร์: Garcinia mangostana Linn.) เป็นพันธุ์ไม้ไม่ผลัดใบเขตร้อนชนิดหนึ่ง เชื่อกันว่ามีถิ่นกำเนิดอยู่ที่หมู่เกาะซุนดาและหมู่เกาะโมลุกกะ แพร่กระจายพันธุ์ไปสู่หมู่เกาะอินดีสตะวันตกเมื่อราวพุทธศตวรรษที่ 24 แล้วจึงไปสู่ กัวเตมาลา ฮอนดูรัส ปานามา เอกวาดอร์ ไปจนถึงฮาวาย ในประเทศไทยมีการปลูกมังคุดมานานแล้วเช่นกัน เพราะมีกล่าวถึงในพระราชนิพนธ์เรื่องรามเกียรติ์ในสมัยรัชกาลที่ 1 นอกจากนั้น ในบริเวณโรงพยาบาลศิริราชยังเคยเป็นที่ตั้งของวังที่มีชื่อว่า "วังสวนมังคุด" ในจดหมายเหตุของราชทูตจากศรีลังกาที่เข้ามาขอพระสงฆ์ไทย ได้กล่าวว่ามังคุดเป็นหนึ่งในผลไม้ที่นำออกมารับรองคณะทูต
ลักษณะทางพฤกษศาสตร์

มังคุดเป็นไม้ยืนต้น สูง 10-12 เมตร ทุกส่วนมียางสีเหลือง ใบเดี่ยว เรียงตรงข้าม รูปไข่หรือรูปวงรีแกมขอบขนาน กว้าง 6-11 เซนติเมตร ยาว 15-25 เซนติเมตร เนื้อใบหนาและค่อนข้างเหนียวคล้ายหนัง หลังใบสีเขียวเข้มเป็นมัน ท้องใบสีอ่อนกว่า ดอกเดี่ยวหรือเป็นคู่ ออกที่ซอกใบใกล้ปลายกิ่ง สมบูรณ์เพศหรือแยกเพศ กลีบเลี้ยงสีเขียวอมเหลืองติดอยู่จนเป็นผล กลีบดอกสีแดง ฉ่ำน้ำ ผลเป็นผลสด ค่อนข้างกลม เปลือกนอกค่อนข้างแข็ง แก่เต็มที่มีสีม่วงแดง ยางสีเหลือง มีเส้นผ่านศูนย์กลาง 4-6 เซนติเมตร เนื้อในมีสีขาวฉ่ำน้ำ อาจมีเมล็ดอยู่ในเนื้อผลได้ ขึ้นอยู่กับขนาดและอายุของผล จำนวนกลีบของเนื้อจะเท่ากับจำนวนกลีบดอกที่อยู่ด้านล่างของเปลือก เส้นผ่านศูนย์กลาง 3-5 เซนติเมตร เมล็ดไม่สามารถใช้รับประทานได้
ส่วนของเนื้อผลที่กินได้ของมังคุดเป็นชั้นเอนโดคาร์ป ซึ่งพัฒนามาจากเปลือกหุ้มเมล็ดเรียกว่า aril มีสีขาว มีกลิ่นหอม สารระเหยได้ส่วนใหญ่คือ  hexyl acetate, hexenolและ α-copaene ส่วนล่างสุดของผลที่เป็นแถบสีเข้มที่ติดอยู่เรียงเป็นวงพัฒนามาจากปลายยอดเกสรตัวเมีย (stigma)มีจำนวนเท่ากับจำนวนเมล็ดภายในผล เมล็ดมังคุดเพาะยากและต้องได้รับความชื้นจนกว่าจะงอก เมล็ดมังคุดเกิดจากชั้นนิวเซลลาร์ ไม่ได้มาจากการปฏิสนธิ เมล็ดจะงอกได้ทันทีเมื่อออกจากผลแต่จะตายทันทีที่แห้ง
มังคุดมีพันธุ์พื้นเมืองเพียงพันธุ์เดียว แต่ถ้าปลูกต่างบริเวณกันอาจมีความผันแปรไปได้บ้าง ในประเทศไทยจะพบความแตกต่างได้ระหว่างมังคุดในแถบภาคกลางหรือมังคุดเมืองนนท์ ที่ผลเล็ก ขั้วยาว เปลือกบาง กับมังคุดปักษ์ใต้ที่ผลใหญ่กว่า ขั้วผลสั้น เปลือกหนา ปัจจุบันมีการเพาะปลูกและขายบนเกาะบางเกาะในหมู่เกาะฮาวาย ต้นมังคุดต้องปลูกในสภาพอากาศอบอุ่น หากอุณหภูมิลดลงต่ำกว่า 4 °C จะทำให้ต้นมังคุดตายได้
การใช้ประโยชน์

| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 305 กิโลจูล (73 กิโลแคลอรี)

คาร์โบไฮเดรต: 18 g
น้ำตาล: ? g
ใยอาหาร: 1.8 g
 

ไขมัน: 0.6 g
 

โปรตีน: 0.4 g
 

องค์ประกอบอื่น
น้ำ: 81 g
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
มังคุดเป็นผลไม้จากเอเชียที่ได้รับความนิยมมาก มังคุดได้รับขนานนามว่าเป็น "ราชินีของผลไม้" อาจเป็นเพราะด้วยลักษณะภายนอกของผลที่มีกลีบเลี้ยงติด อยู่ที่หัวขั้วของผลคล้ายมงกุฎของพระราชินีส่วนเนื้อในก็มีสีขาวสะอาด มีรสชาติที่แสนหวาน อร่อยอย่างยากที่จะหาผลไม้อื่นมาเทียบได้ มีการนำมังคุดมาประกอบอาหารบ้างทั้งอาหารคาว เช่น แกง ยำ และอาหารหวาน เช่น มังคุดลอยแก้ว แยมมังคุด มังคุดกวน มังคุดแช่อิ่ม ในจังหวัดนครศรีธรรมราชมีการทำมังคุดคัด ด้วยการแกะเนื้อมังคุดห่ามออกมาเสียบไม้รับประทาน ในขณะที่ส่วนใหญ่จะนิยมรับประทานมังคุดสุกเป็นผลไม้ ซึ่งมีประโยชน์ในการช่วยต่อต้านอนุมูลอิสระ ช่วยเสริมสร้างภูมิต้านทานให้กับร่างกาย มีส่วนช่วยในการชะลอวัยและการเกิดริ้วรอย และยังมีส่วนช่วยบำรุงผิวพรรณให้เปล่งปลั่งสดใสอีกด้วย  เนื้อมังคุดมีคุณค่าทางอาหารสูงโดยเฉพาะโพแทสเซียม  โปรตีน สารเยื่อใย  วิตามินซี ฟอสฟอรัส แคลเซียมและแมกนีเซียม จากการตรวจวิเคราะห์พบว่าในน้ำมังคุด 100 มิลลิลิตร ประกอบด้วยโพแทสเซียมปริมาณสูงถึง 87.14 มิลลิกรัม แคลเซียม 34.53 มิลลิกรัม และแมกนีเซียม 111.22 มิลลิกรัม
เปลือกของมังคุดมีสารให้รสฝาด คือแทนนิน แซนโทน (โดยเฉพาะแมงโกสติน) แทนนินมีฤทธิ์ฝาดสมาน ทำให้แผลหายเร็ว มังคุดช่วยลดอาการอักเสบและมีฤทธิ์ต้านเชื้อแบคทีเรียที่ทำให้เกิดหนองได้ดี ในทางยาสมุนไพร ใช้เปลือกมังคุดตากแห้งต้มกับน้ำหรือย่างไฟ ฝนกับน้ำปูนใส แก้ท้องเสีย เปลือกแห้งฝนกับน้ำปูนใส ใช้รักษาอาการน้ำกัดเท้า แผลเปื่อย เปลือกมังคุด มีสารป้องกันเชื้อราเหมาะแก่การหมักปุ๋ย ชาวโอรังอัซลีในรัฐเปรัก มาเลเซียใช้เปลือกผลแห้งรักษาแผลเปิด
ยางมังคุด มีประโยชน์อย่างมากต่ออุตสาหกรรมหลายประเภท เนื่องจากยางมังคุดใช้เป็นวัตถุดิบในการสกัดสารกลุ่มแซนโทน ซึ่งแต่ละชนิดที่มีฤทธิ์ทางยาที่แตกต่างกัน รวมทั้งมีประโยชน์ต่ออุตสาหกรรมพลาสติก นอกจากนั้นยางมังคุดยังเข้ามามีบทบาทในการใช้เป็นสารเจือปนในอาหาร เพราะมีฤทธิ์ในการยับยั้งเชื้อStaphylococcus Aureus ซึ่งเป็นเชื้อที่ก่อให้เกิดอาการอาหารเป็นพิษได้
การแปรรูปมังคุด

มังคุดสามารถนำมาแปรรูปเป็นผลิตภัณฑ์ที่มีประโยชน์ได้หลายชนิดเช่น
1. น้ำส้มสายชูมังคุด  เป็นการหมักเนื้อมังคุดด้วยเชื้อ Gluconobacter  Oxydans จะได้ปริมาณกรดน้ำส้มอยู่ระหว่าง 4 ถึง 5 เปอร์เซ็นต์ คุณภาพของน้ำส้มสายชูที่ได้จะมีสีตามธรรมชาติ มีกลิ่นหอมของกรดน้ำส้ม มีลักษณะใส ไม่มีหนอนน้ำส้ม สิ่งสกปรกหรือสิ่งเจือปนอันใด ไม่มีตะกอนจากตะกอนที่เกิดโดยธรรมชาติของน้ำส้มสายชูหมัก ผลิตภัณฑ์น้ำส้มสายชูมังคุดเพื่อสุขภาพ อุดมด้วยโพแทสเซียม ปริมาณ 97.8 มิลลิกรัม แคลเซียม 3.3มิลลิกรัม  แมกนีเซียม 13.7 ต่อ 100 กรัม  และปริมาณกรดน้ำส้ม 4.68 เปอร์เซ็นต์
2. มังคุดไซเดอร์ ไซเดอร์เป็นเครื่องดื่มผลไม้ที่มีแอลกอฮอล์ต่ำ การผลิตไซเดอร์สามารถผลิตได้ 2 วิธี คือ แบบดั้งเดิมซึ่งเป็นการผลิตจากการหมักผลไม้ตามธรรมชาติโดยไม่มีการเติมยีสต์ อีกวิธีหนึ่งคือ การหมักผลไม้และเติมยีสต์เข้าไปเพื่อเร่งปฏิกิริยา การผลิตไซเดอร์จากมังคุดโดยวิธีการแบบดั้งเดิม คือหมักมังคุดตามธรรมชาติ  คุณภาพของไซเดอร์จะขึ้นอยู่กับสี ความขุ่น ความเปรี้ยวความหวาน ความขม ความเค็มและกลิ่นรสผลไม้ รวมทั้งกลิ่นรสต่างๆ ที่เกิดจากการหมักด้วยเชื้อยีสต์ คุณลักษณะเหล่านี้มีผลทำให้ไซเดอร์เป็นที่นิยมของผู้บริโภค นอกเหนือจากการมีคุณสมบัติที่มีประโยชน์ต่อสุขภาพแล้ว  ไซเดอร์จากน้ำมังคุด ยังมีคุณค่าทางโภชนาการสูงประกอบด้วยโพแทสเซียมสูงถึง 871 มิลลิกรัมต่อลิตร
3. มังคุดสำเร็จรูปชนิดเกล็ด  เป็นผลิตภัณฑ์ใหม่เพื่อเพิ่มความหลากหลายของผลิตภัณฑ์จากมังคุด  เป็นการสร้างมูลค่าเพิ่มด้วยการใช้เนื้อมังคุดที่บดละเอียดมาทำการอบแห้งและแช่แข็งที่อุณหภูมิต่ำ (Freeze Dry) การทำผลิตภัณฑ์แช่แข็งอบแห้ง จะยังคงคุณค่าทางโภชนาการของมังคุดไว้อย่างครบถ้วน ประกอบด้วยโพแทสเซียม แมกนีเซียม และแคลเซียมในปริมาณสูงเมื่อเปรียบเทียบกับผลไม้ชนิดอื่น รวมทั้งคุณประโยชน์ที่ได้จากใยอาหารและคุณค่าที่ได้จากสารประกอบกลุ่มแซนโทนโดยธรรมชาติจากเนื้อมังคุดล้วนในปริมาณที่ก่อให้เกิดประโยชน์ต่อร่างกายผลิตภัณฑ์มังคุดเกล็ด สามารถชงละลายได้ทั้งน้ำร้อนและน้ำเย็นในปริมาณถ้วยละ 2 หรือ 3 ช้อนชา ชงดื่มมังคุดเกล็ด 1 ซอง (60 กรัม) จะได้คุณค่าครบถ้วนของมุงคุดสด 300 กรัม
มังคุดในประเทศไทย

ประเทศไทยเป็นประเทศที่ส่งออกมังคุดมากเป็นอันดับต้นๆของโลก ไปสู่ในหลายๆประเทศทั่วโลกเช่น สหรัฐอเมริกา จีน ญี่ปุ่น และเนเธอร์แลนด์ โดยมีมูลค่าการส่งออกปีละมากกว่า 1,500 ล้านบาท มังคุดที่ถูกส่งออกไปจำหน่ายยังต่างประเทศมีทั้งในรูปของผลสดและมังคุดแปรรูป ภาคใต้จัดเป็นแหล่งปลูกมังคุดที่ใหญ่ที่สุดในประเทศไทย สามารถผลิตมังคุดที่มีคุณภาพดีและมีรสชาติดีเมื่อเทียบกับมังคุดในภูมิภาคอื่นของประเทศ เนื่องจากมีสภาพแวดล้อมที่เหมาะสม จากการที่มังคุดมีเอกลักษณ์ทั้งในรูปร่างของผลที่สวยงาม และมีรสชาติที่หวานอมเปรี้ยว เป็นที่ชื่นชอบของทั้งชาวไทยและชาวต่างประเทศจนได้รับฉายาว่า “Queen of Fruits” ในปัจจุบันมังคุดจึงจัดเป็นผลไม้ที่มีศักยภาพสูงในการส่งออกของประเทศไทย  และในอนาคตมีแนวโน้มว่ามังคุดจะมีความสำคัญมากขึ้นอีกด้วย เนื่องจากว่าประเทศไทยได้ทำการขยายตลาดการส่งออกมากขึ้น โดยเฉพาะอย่างยิ่งประเทศจีนซึ่งมีประชากรสูง ก็ให้ความสนใจกับไม้ผลชนิดนี้ด้วย
ต้นมังคุด